**DĖL ROKIŠKIO RAJONO SAVIVALDYBĖS ATSTOVO DELEGAVIMO Į PANEVĖŽIO REGIONINĘ KULTŪROS TARYBĄ**

2022 m. liepos 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, atsižvelgdama į Lietuvos Respublikos kultūros ministerijos 2022 m. birželio 29 d. kvietimą Nr. GD-3370 deleguoti savivaldybių atstovus į Kultūros ministerijos formuojamas regionines kultūros tarybas, perduotą Lietuvos savivaldybių asociacijos 2022 m. birželio 29 d. pavedimu Nr. SAVP-494, Rokiškio rajono savivaldybės taryba n u s p r e n d ž i a:

Deleguoti į Panevėžio regioninę kultūros tarybą ………………………..

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Justina Daščioraitė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS ATSTOVO DELEGAVIMO Į PANEVĖŽIO REGIONINĘ KULTŪROS TARYBĄ“ AIŠKINAMASIS RAŠTAS**

2022-07-29

Rokiškis

**Sprendimo projekto tikslai ir uždaviniai.** Deleguoti Rokiškio rajono savivaldybės atstovą į Panevėžio regioninę kultūros tarybą.

**Teisinio reguliavimo nuostatos.** Lietuvos Respublikos vietos savivaldos įstatymas.

**Sprendimo projekto esmė.** Gautas kvietimas deleguoti Rokiškio rajono savivaldybės atstovą į Lietuvos Respublikos kultūros ministerijos formuojamas regionines kultūros tarybas. Šiuo sprendimu deleguojamas atstovas į Panevėžio regioninę kultūros tarybą. Iki šiol Rokiškio rajono savivaldybės atstovas Panevėžio regioninėje kultūros taryboje buvo Rokiškio rajono savivaldybės administracijos Komunikacijos ir kultūros skyriaus vedėja Irena Matelienė.

Deleguojant asmenį, prašoma atkreipti dėmesį, kad :

1) deleguojamas narys turi būti nepriekaištingos reputacijos, kaip ji apibrėžta Lietuvos Respublikos valstybės tarnybos įstatyme, turintis ne mažesnę nei 3 metų patirtį kultūros ar meno srityje ir aukštąjį universitetinį ar jam prilygintą išsilavinimą menų, humanitarinių ar socialinių mokslų srityse, arba turintis kitos srities aukštąjį universitetinį ar jam prilygintą išsilavinimą ir ne mažesnę nei 7 metų patirtį kultūros ar meno srityje, ir (arba) meno kūrėjo statusą, suteiktą vadovaujantis Lietuvos Respublikosmeno kūrėjo ir meno kūrėjų organizacijų statuso įstatymu, bei žinių ir gebėjimų, padedančių įgyvendinti tarybos funkcijas;

2) siekiantys gauti finansavimą pareiškėjai negalėtų teikti paraiškų dėl kultūros ir meno projektų finansavimo, jeigu pareiškėjo vadovas ir (arba) kultūros ir meno projekto, kurį prašoma finansuoti, vadovas yra tarybos, kuriai teikiama paraiška, narys.

**Laukiami rezultatai.** Reglamentavimas atitinka teisės reikalavimus.

**Finansavimo šaltiniai ir lėšų poreikis**. Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Komunikacijos ir kultūros skyriaus vedėjo pavaduotoja Justina Daščioraitė